Държавен вестник, бр. 27, 2016 г., стр. 21

БРОЙ  27	
Д Ъ Р Ж А В Е Н  В Е С Т Н И К 	
СТР.  21  
в) създадената организация по опазване на 
активите и информацията;
г) ефективността, ефикасността и иконо-
мичността на дейностите;
д) изпълнението на задачите, договорите, 
поетите ангажименти и постигането на целите;
7. консултира председателя на Агенцията с 
цел да се подобрят процесите на управление 
на риска и контрола;
8. докладва и обсъжда с председателя на 
Агенцията и с ръководителите на структурите, 
чиято дейност е одитирана, резултатите от 
всеки извършен одитен ангажимент и пред-
ставя одитен доклад;
9. дава препоръки в одитните доклади за 
подобряване на адекватността и ефективността 
на системите за финансово управление и кон-
трол, изготвя план за действие за изпълнение 
на препоръките, одобрен от председателя на 
Агенцията, и извършва проверки за просле-
дяване на изпълнението на препоръките;
10. подпомага инспектора при извършване 
на контролни и други проверки на управлени-
ето и разпореждането с материални средства;
11. изготвя и представя на председателя 
на Агенцията годишен доклад за дейността 
по вътрешен одит в съответствие с чл. 40 от 
Закона за вътрешния одит в публичния сектор;
12. осигурява повишаването на професио-
налната квалификация на вътрешните одитори 
и осъществява контакти с другите звена за 
вътрешен одит от организациите от публич-
ния сектор с цел обмяна на добри практики.
Г л а в а  т р е т а
ДЪРЖАВНА СЛУЖБА В АГЕНЦИЯТА
Раздел I
Постъпване на служба
Чл. 17. (1) За постъпване на държавна 
служба по ЗДАР кандидатите в процеса на 
кандидатстване подават заявление и предста-
вят следните документи:
1. автобиография;
2. копие на диплома за завършено образо-
вание (при издадена диплома от чуждо учебно 
заведение – удостоверителен документ от 
компетентен орган за признато в Република 
България образование);
3. свидетелство за съдимост;
4. за кандидати, които са били на военна 
служба или в служебни правоотношения в 
структурите по чл. 50, ал. 2 от Закона за 
отбраната и въоръжените сили на Република 
България (ЗОВСРБ) – удостоверение за състо-
янието по военния отчет, издадено от органите 
за водене на военния отчет по местоживеене;
5. удостоверение от районния психодис-
пансер;
6. документи, удостоверяващи трудов и/
или служебен стаж;
7. декларация за даване на съгласие по 
чл. 4, ал. 1, т. 2 от Закона за защита на лич-
ните данни;
8. други документи, необходими за заемане 
на длъжността.
(2) Кандидатите попълват и подписват:
1. въпросник по утвърден образец;
2. въпросник за психологическо проучване 
по утвърден образец;
3. декларация, че нямат наложено дисци-
плинарно наказание „уволнение“;
4. декларация, че не са упражнили право 
на пенсия за осигурителен стаж и възраст 
по чл. 68 или 69 от Кодекса за социално 
осигуряване;
5. декларация за неразгласяване на ин-
формация, до която кандидатът има достъп 
при кандидатстването му в Агенцията, и за 
неразгласяване на личните данни на лицата, с 
които е контактувал при това кандидатстване, 
както и съгласие за събиране на данни във 
връзка с кандидатурата по утвърден образец;
6. декларация, свързана с изискванията по 
чл. 44, ал. 2 ЗДАР.
(3) Кандидатите се подлагат на медицин-
ско изследване за установяване годността за 
държавна служба в Агенцията.
(4) За длъжностите, за които се изисква 
достъп до класифицирана информация, кан-
дидатите за работа в Агенцията попълват и 
подават необходимите документи за проучване 
за надеждност съгласно Закона за защита на 
класифицираната информация (ЗЗКИ).
Чл. 18. (1) Кандидатите за държавни служи-
тели подлежат на проверка за психологическа 
пригодност.
(2) Проверката за психологическа при-
годност се осъществява чрез провеждане 
на психологическо изследване от експерти 
психолози.
Чл. 19. (1) Кандидатите за служители по 
Кодекса на труда подават заявление до пред-
седателя и прилагат документите по чл. 17 
с изключение на посочения в ал. 2, т. 4 на 
същия член.
(2) Кандидатите за служители по Кодекса 
на труда попълват декларация, свързана с 
изискването по чл. 44, ал. 2 ЗДАР.
Чл. 20. С акт на председателя на Агенция-
та се определят специфичните изисквания за 
заемане на отделни длъжности в Агенцията 
и изискваните за тях документи.
Раздел II
Служебно правоотношение и кариерно
развитие
Чл. 21. (1) Ранговете в Агенцията са съот-
ветни на изпълняваните дейности и функции, 
образованието, квалификацията, опита и 
заеманите длъжности.